**Иемізге сенім артатын уақыт келді**

***«Езекия патшаның Яһуда елінде жасаған істері, міне, осындай. Оның іс-әрекеті өзінің сиынатын Құдайы Жаратқан Иенің алдында игілікті, әділ де адал болды. 21Құдайдың киелі үйіндегі қызмет болсын, Таурат заңы мен оның ережелеріне бағыну болсын, не істесе де, Езекия шын жүректен атқарып, Құдайға мойынсұнды. Осылайша ол табысқа кенелді.»***

***(Шежірелер 2, 31:20-21)***

Кез келген оқиғаның артында басқа бір оқиға бар! National Geographic журналы болсын, Киелі кітап болсын, сіз тақырыптың шеңберінен шығуыңыз керек. Мен бұрында жазылған бір мәлімдеме туралы ойлап отырмын. Бұл туралы Көне өсиеттің Шежірелер кітабында оқимыз: «Езекияның адалдықпен жасаған осындай күллі істерінен кейін, Ассур патшасы Сеннахирим Яһуда еліне қарсы аттанып, оның қамалды қалаларын қоршап, күшпен тартып алмақ болды.» (2 Шежірелер 32:1). Бұл оқиғаның артында басқа қандай оқиға жатыр?

Езекия патша болған кезде жасы жиырма бесте еді. Ол патша болған бойда бәрін түзете бастады. «Патшалық құруының бірінші жылының бірінші айында Езекия Жаратқан Иенің киелі үйінің есіктерін ашып, оларды жөндетті.» (29:3). Ол діни қызметкерлерді өз міндеттеріне оралуға шақырды. Ол ғибадатханада сөнген шамның қайта жанып, есіктердің ашылғанын көргісі келді. Ол бәрін ұлы құрбандық шалуға шақырып, адамдарды тазарту рәсімінен өткізді. Киелі кітапта: “Жаратқан Ие Езекияның өтінішіне құлақ асып, халықты кешіріп, аман-сау қалдырды.» деп айтылған.

Ол қоймалар салуды және ғибадатханада қызмет ететін діни қызметкерлерді керекті нәрселермен қамтамасыз етуді бұйырды. Бұл жас жігіт шынымен өз халқының қамын ойлаған адам болды. Міне, оның жетістіктерінің қысқаша мазмұны: «Езекия патшаның Яһуда елінде жасаған істері, міне, осындай. Оның іс-әрекеті өзінің сиынатын Құдайы Жаратқан Иенің алдында игілікті, әділ де адал болды. 21Құдайдың киелі үйіндегі қызмет болсын, Таурат заңы мен оның ережелеріне бағыну болсын, не істесе де, Езекия шын жүректен атқарып, Құдайға мойынсұнды. Осылайша ол табысқа кенелді.» (Шежірелер 2, 31:20-21)